stanford-oval/wikipedia huggingface dataset:
โลกทั้งใบให้นายคนเดียว
ละครโทรทัศน์ > โลกทั้งใบให้นายคนเดียว เดอะซีรีส์

บทความหลัก: โลกทั้งใบให้นายคนเดียว (ละครโทรทัศน์)
โลกทั้งใบให้นายคนเดียว ถูกนำมาสร้างใหม่อีกครั้งหนึ่งในรูปแบบละครโทรทัศน์ โดยใช้ชื่อ โลกทั้งใบให้นายคนเดียว เดอะซีรีส์ (Romantic Blue The Series)  ออกอากาศทุกวันเสาร์ - อาทิตย์ เวลา 21.40 น. ออกอากาศครั้งแรกเมื่อวันที่ 12 ธันวาคม พ.ศ. 2563 ทางช่อง 8 หรือรับชนออนไลน์ทางแอปพลิเคชัน iQIYI (อ้ายฉีอี้) นำแสดงโดย ฐิติวัฒน์ ฤทธิ์ประเสริฐ , ปราชญา เรืองโรจน์ และ ทิพนารี วีรวัฒโนดม กำกับการแสดงโดย องอาจ สิงห์ลำพอง
แหล่งข้อมูลอื่น

โลกทั้งใบให้นายคนเดียว (Romantic Blue) (2538)  Thai Movie Database
โลกทั้งใบให้นายคนเดียว ที่สยามโซน
โลกทั้งใบให้นายคนเดียว ที่อินเทอร์เน็ตมูวีเดตาเบส
| ด ค กรางวัลภาพยนตร์แห่งชาติ สุพรรณหงส์ สาขาภาพยนตร์ยอดเยี่ยม |
| --- | --- |
2534–2550:  เวลาในขวดแก้ว (2534)  อนึ่ง คิดถึงพอสังเขป (2535)  คนแซ่ลี้ (2536)  กาลครั้งหนึ่งเมื่อเช้านี้ (2538)  โลกทั้งใบให้นายคนเดียว (2538)  เสียดาย 2 (2539)  2499 อันธพาลครองเมือง (2540)  รัก-ออกแบบไม่ได้ (2541)  นางนาก (2542)  มนต์รักทรานซิสเตอร์ (2544)  15 ค่ำ เดือน 11 (2545)  คืนบาป พรหมพิราม (2546)  โหมโรง (2547)  มหา'ลัยเหมืองแร่ (2548)  ก้านกล้วย (2549)  รักแห่งสยาม (2550) 
2551–2575:  วันเดอร์ฟูลทาวน์ (2551)  รักที่รอคอย (2552)  ชั่วฟ้าดินสลาย (2553)  ลัดดาแลนด์ (2554)  Home ความรัก ความสุข ความทรงจำ (2555)  ตั้งวง (2556)  ภวังค์รัก (2557)  ฟรีแลนซ์..ห้ามป่วย ห้ามพัก ห้ามรักหมอ (2558)  ดาวคะนอง (2559)  ฉลาดเกมส์โกง (2560)  มะลิลา (2561)  (2562) โควิด-19  ที่ตรงนั้น มีฉันหรือเปล่า (2563)  ร่างทรง (2564)  วันสุดท้าย..ก่อนบายเธอ (2565)  สัปเหร่อ (2566)
ชอร์ตซี

| Shotzi Blackheart |
| --- | --- |

ชื่อเกิด: Ashley Louise Urbanski
เกิด:  (1992-03-14) 14 มีนาคม ค.ศ. 1992 (32 ปี) Santa Clara County, California, U.S.
ประวัติมวยปล้ำอาชีพ
ชื่อบนสังเวียน: Joey Ryan's Penis Missy Highasshit Missy Hyasshit Pizza Cat Shotzi Shotzi Blackheart
ส่วนสูง: 5 ฟุต 6 นิ้ว (168 เซนติเมตร)
น้ำหนัก: 125 ปอนด์ (57 กิโลกรัม)
มาจาก: Oakland, California The Black Lagoon
ฝึกหัดโดย: WWE Performance Center
เปิดตัว: April 20, 2014
แอชลีย์ หลุยส์ เออร์บันสกี (Ashley Louise Urbanski; 14 มีนาคม ค.ศ. 1992) หรือที่รู้จักดีในนาม ชอร์ตซี (Shotzi) เป็นนักมวยปล้ำอาชีพชาวอเมริกันที่เซ็นสัญญากับ WWE
แชมป์และรางวัล

Alternative Wrestling Show
AWS Women's Championship (1 time)
East Bay Pro Wrestling
EBPW Ladies Championship (1 time)
Gold Rush Pro Wrestling
GRPW Lady Luck Championship (1 time)
Hoodslam
Best Athlete In The East Bay Championship (1 time)
Intergalactic Tag Team Championship (1 time) – with Joey Ryan
IWA Mid-South
IWA Mid-South Women's Championship (1 time)
Pro Wrestling Illustrated
Ranked No. 46 of the top 50 female wrestlers in the PWI Female 50 in 2017
Ranked No. 46 of the top 100 female singles wrestlers in the PWI Women's 100 in 2020
Rise Wrestling
Phoenix of RISE Championship (1 time)
Sabotage Wrestling
Sabotage War Of The Genders Championship (2 times)
Shine Wrestling
Shine Nova Championship (1 time)
WWE
NXT Women's Tag Team Championship (1 time) – with Ember Moon
NXT Year-End Award (1 time)
Breakout Star of the Year (2020)
แหล่งข้อมูลอื่น

Official YouTube channel
ชอร์ตซี ที่ WWE.com
ชอร์ตซี ที่อินเทอร์เน็ตมูวีเดตาเบส
คณะเศรษฐศาสตร์ มหาวิทยาลัยสงขลานครินทร์

| --- | --- |
Faculty of Economics, Prince of Songkla University

สถาปนา: 22 กันยายน พ.ศ. 2546 (21 ปี)
สังกัดการศึกษา: มหาวิทยาลัยสงขลานครินทร์
คณบดี: ปรัตถ พรหมมี
ที่อยู่: เลขที่ 15 ถนนกาญจนวณิชย์ ตำบลคอหงส์ อำเภอหาดใหญ่ จังหวัดสงขลา 90110
สี:   สีส้มดอกประดู่แดง
เว็บไซต์: www.economics.psu.ac.th

คณะเศรษฐศาสตร์ มหาวิทยาลัยสงขลานครินทร์ (อังกฤษ: Faculty of Economics, Prince of Songkla University) เป็นคณะที่จัดการเรียนการสอน ผลิตบัณฑิต ค้นคว้าวิจัย และบริการวิชาการด้านเศรษฐศาสตร์และสาขาที่เกี่ยวข้อง โดยพัฒนามาจากภาควิชาเศรษฐศาสตร์เกษตรและทรัพยากร คณะทรัพยากรธรรมชาติ และคณาจารย์ในสาขาเศรษฐศาสตร์ คณะวิทยาการจัดการ
หลักสูตรการศึกษา

การบริหารงานประกอบไปด้วย 2 กลุ่มสาขาวิชา ดังนี้
สาขาวิชาเศรษฐศาสตร์
สาขาวิชาเศรษฐศาสตร์เกษตรและธุรกิจเกษตร
| ปริญญาตรี | ปริญญาโท |
| --- | --- |
 หลักสูตรเศรษฐศาสตรบัณฑิต (ศ.บ.) สาขาวิชาเศรษฐศาสตร์  สาขาวิชาเศรษฐศาสตร์ธุรกิจเกษตรและการจัดการ   :  หลักสูตรศิลปศาสตรมหาบัณฑิต (ศศ.ม.) สาขาวิชาเศรษฐศาสตร์ธุรกิจเกษตร
แหล่งข้อมูลอื่น

เว็บไซต์ทางการ
| ด ค กรายชื่อโรงเรียนเศรษฐศาสตร์ในประเทศไทย  |
| --- | --- | --- |
| สถาบันอุดมศึกษาของรัฐ | นเรศวร • มหาสารคาม • รามคำแหง • สุโขทัยธรรมาธิราช |  |
| สถาบันอุดมศึกษา  ในกำกับของรัฐ | เกษตรศาสตร์ (เศรษฐศาสตร์) • เกษตรศาสตร์ (เศรษฐศาสตร์ ศรีราชา) • ขอนแก่น (เศรษฐศาสตร์) • ขอนแก่น (สหวิทยาการ) • จุฬาลงกรณ์ • เชียงใหม่ • ทักษิณ • ธรรมศาสตร์ • บูรพา • พะเยา • มหิดล • แม่โจ้ • แม่ฟ้าหลวง • วลัยลักษณ์ • ศรีนครินทรวิโรฒ • สงขลานครินทร์ |  |
| มหาวิทยาลัยราชภัฏ | บ้านสมเด็จเจ้าพระยา • มหาสารคาม |  |
| มหาวิทยาลัย  เทคโนโลยีราชมงคล | ตะวันออก |  |
| สถาบันอุดมศึกษาเอกชน | กรุงเทพ • เกริก • ธุรกิจบัณฑิตย์ • พายัพ • ภาคกลาง • ภาคตะวันออกเฉียงเหนือ • รังสิต • วงษ์ชวลิตกุล • หอการค้าไทย • อัสสัมชัญ |  |
รายชื่อ • หมวดหมู่ • โครงการ • สถานีย่อย
มาตราโตรีโน

มาตราโตรีโน (อังกฤษ: Torino scale) เป็นมาตราที่นักดาราศาสตร์ใช้จำแนกความอันตรายของวัตถุใกล้โลก เช่น ดาวเคราะห์น้อย และดาวหาง อาศัยข้อมูลสองส่วนคือโอกาสในการชนโลก และพลังงานจลน์ของวัตถุซึ่งบอกถึงความเสียหายหากเกิดการชน มาคำนวณเป็นเลขระดับ 0 ถึง 10 ซึ่งบอกถึงความอันตรายจากน้อยไปมาก
มาตราโตรีโนในปัจจุบัน

มาตราโตรีโนใช้สีขาว สีเขียว สีเหลือง สีส้ม และสีแดง เพื่อจำแนกความเป็นอันตรายของวัตถุดังกล่าว
| ไม่อันตราย (สีขาว) |
| --- | --- |
0.: มีโอกาสชนโลกเป็นศูนย์ หรือน้อยมากจนอาจเรียกได้ว่าเป็นศูนย์ รวมไปถึงวัตถุที่มีขนาดเล็กจนสามารถเผาไหม้จนหมดในชั้นบรรยากาศ หรือเกือบหมดจนไม่อาจสร้างความเสียหายได้
ปกติ (สีเขียว)
1.:  พบเห็นเป็นประจำ จากการคำนวณเบื้องต้นวัตถุที่มีวงโคจรใกล้โลกเหล่านี้ไม่มีอันตรายมากจนสร้างความกังวลให้กับประชาชนทั่วไป อาจจะมีการศึกษาเพิ่มเติมด้วยกล้องโทรทรรศน์และน่าจะปรับลดเป็นระดับ 0 ได้
ได้รับความสนใจจากนักดาราศาสตร์ (สีเหลือง)
2.: ค้นพบวัตถุใกล้โลกดวงใหม่ที่อาจจะมีวงโคจรผ่านใกล้โลกซึ่งจะต้องได้รับการศึกษาจากนักดาราศาสตร์ให้แน่ชัดต่อไป แต่ไม่อันตรายมากจนสร้างความกังวลให้กับประชาชนทั่วไป การศึกษาด้วยกล้องโทรทรรศน์ในอนาคตน่าจะปรับลดเป็นระดับ 0 ได้
3.: วัตถุมีวงโคจรใกล้โลก ซึ่งกำลังได้รับความสนใจจากนักดาราศาสตร์​ การคำนวณในปัจจุบันบอกได้ว่ามีโอกาส 1% หรือมากกว่าที่จะเกิดการชนและสร้างความเสียหายในวงจำกัด การศึกษาด้วยกล้องโทรทรรศน์ในอนาคตน่าจะปรับลดเป็นระดับ 0 ได้ หากการเข้าใกล้โลกไม่เกิน 10 ปีข้างหน้าจะมีการประกาศให้ประชาชนทั่วไปรับทราบ
4.: วัตถุมีวงโคจรใกล้โลก ซึ่งกำลังได้รับความสนใจจากนักดาราศาสตร์ การคำนวณในปัจจุบันบอกได้ว่ามีโอกาส 1% หรือมากกว่าที่จะเกิดการชนและสร้างความเสียหายระดับภูมิภาค การศึกษาด้วยกล้องโทรทรรศน์ในอนาคตน่าจะปรับลดเป็นระดับ 0 ได้ หากการเข้าใกล้โลกไม่เกิน 10 ปีข้างหน้าจะมีการประกาศให้ประชาชนทั่วไปรับทราบ
เป็นภัยคุกคาม (สีส้ม)
5.: วัตถุมีวงโคจรใกล้โลกในระดับที่เป็นอันตราย หากเกิดการชนจะสร้างความเสียหายระดับภูมิภาค นักดาราศาสตร์จะต้องศึกษาอย่างจริงจังเพื่อสรุปว่าจะเกิดการชนขึ้นจริงหรือไม่ หากการชนจะเกิดก่อน 10 ปีข้างหน้าจะมีการแจ้งให้รัฐบาลวางแผนในการรับมือ
6.: วัตถุขนาดใหญ่มีวงโคจรใกล้โลกในระดับที่เป็นอันตราย หากเกิดการชนจะสร้างความเสียหายระดับโลก นักดาราศาสตร์จะต้องศึกษาอย่างจริงจังเพื่อสรุปว่าจะเกิดการชนขึ้นจริงหรือไม่ หากการชนจะเกิดก่อน 30 ปีข้างหน้าจะมีการแจ้งให้รัฐบาลวางแผนในการรับมือ
7.: วัตถุขนาดใหญ่มีวงโคจรใกล้โลกในระดับที่เป็นอันตรายอย่างยิ่ง หากเกิดการชนจะสร้างความเสียหายระดับโลก หากมีโอกาสชนก่อน 100 ปีข้างหน้าจะมีการแจ้งให้รัฐบาลทั่วโลกวางแผนในการรับมือ ไม่ว่าการชนจะเกิดขึ้นจริงหรือไม่ก็ตาม
สร้างความเสียหายแน่นอน (สีแดง)
8.: การชนเกิดขึ้นแน่นอน หากตกลงบนพื้นดินจะสร้างความเสียหายในบริเวณจำกัด หากตกลงในทะเลอาจเกิดสึนามิได้ การชนแบบนี้โดยทั่วไปเกิดเป็นประจำในรอบ 50 ปี ถึง หลายพันปี
9.: การชนเกิดขึ้นแน่นอน หากตกลงบนพื้นดินจะสร้างความเสียหายระดับภูมิภาค หากตกลงในทะเลจะเกิดสึนามิขนาดยักษ์ การชนแบบนี้โดยทั่วไปเกิดเป็นประจำในรอบ 10,000 ปี ถึง 100,000 ปี
10.: การชนเกิดขึ้นแน่นอน ไม่ว่าตกลกบนพื้นหรือตกลงในทะเลก็จะสร้างความเสียหายระดับโลก ถึงขั้นสามารถทำลายอารยธรรมของมนุษย์ได้ การชนแบบนี้โดยทั่วไปเกิดเป็นประจำในรอบ 100,000 ปี หรือ มากกว่านั้น
คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง

| --- | --- |
School of Architecture Art and Design King Mongkut’s Institute of Technology Ladkrabang

สถาปนา: 5 พฤศจิกายน พ.ศ. 2514
คณบดี: ผศ.ดร.อันธิกา สวัสดิ์ศรี
ที่อยู่: สถาบันเทคโนโลยีพระจอมเกล้าเจ้าคุณทหารลาดกระบัง ถนนฉลองกรุง เขตลาดกระบัง กรุงเทพฯ 10520
วารสาร: วารสารวิชาการ คณะสถาปัตยกรรมศาสตร์ สจล.
สี:   สีซีเปีย
มาสคอต: รวงผึ้ง
เว็บไซต์: 
คณะสถาปัตยกรรม ศิลปะและการออกแบบ สถาบันเทคโนโลยีพระจอมเกล้าเจ้าคุณทหารลาดกระบัง เป็น 1 ใน 13 คณะ 5 วิทยาลัย ของสถาบัน มีทั้งสิ้น 3 กลุ่มวิชา สถาปัตยกรรม ศิลปกรรม และการออกแบบ ตั้งอยู่ฝั่งตรงข้ามหอสมุดกลาง ติดกับคณะวิศวกรรมศาสตร์ มีเนื้อที่ 82 ไร่เศษ  แต่เดิมเป็นโรงเรียนช่างบริการส่งเสริมอาชีวศึกษาก่อนที่ยกฐานะเป็นคณะสถาปัตยกรรมศาสตร์ ถือเป็นคณะสถาปัตยกรรมศาสตร์ที่ใหญ่และมีพื้นที่การเรียนการสอนมากที่สุดในประเทศไทย
ประวัติ

คณะสถาปัตยกรรม ศิลปะและการออกแบบสถาบันเทคโนโลยีพระจอมเกล้าเจ้าคุณทหารลาดกระบัง มีความเป็นมาเริ่มต้นจาก "โรงเรียนช่างบริการส่งเสริมอาชีวศึกษา (บ.ส.อ.)" ในการอำนวยการของบริการส่งเสริมอาชีวศึกษา กรมอาชีวศึกษา กระทรวงศึกษาธิการตั้งแต่ 1 มิถุนายน 2497 ต่อมาได้มีการยุบเลิกบริการส่งเสริมอาชีวศึกษาขึ้นทำให้โรงเรียนถูกยุบไปด้วย ต่อมากรมโยธาธิการได้รับคำสั่งให้ดำเนินการเปิดทำการสอนจึงตั้ง "โรงเรียนส่งเสริมอาชีพก่อสร้าง " เมื่อวันที่ เมื่อ 9 สิงหาคม พ.ศ. 2499 มีแผนกช่างก่อสร้างเพียงแผนกเดียว เป็นหลักสูตร 2 ปี ต่อมากรมโยธาธิการได้ถูกยุบไปรวมกับกรมโยธาเทศบาล ทำให้โรงเรียนย้ายกลับไปสังกัดกระทรวงศึกษาธิการอีกครั้ง
ในปี พ.ศ. 2506 โรงเรียนส่งเสริมอาชีพก่อสร้างได้มีการปรับปรุงหลักสูตรยกระดับการศึกษาให้สูงขึ้นเทียบเท่าวิทยาลัยเทคนิค จึงได้ยกขึ้นเป็น "วิทยาลัยวิชาการก่อสร้าง " เมื่อ 26 เมษายน พ.ศ. 2506 ใช้อาคารสถานที่ ณ ตำบลบางพลัด จังหวัดธนบุรี เปิดการสอนสาขาวิชาสถาปัตยกรรม, สาขาวิชาวิศวสถาปัตยกรรม, สาขาวิชาออกแบบตกแต่งภายใน, สาขาวิชาออกแบบผลิตภัณฑ์, สาขาวิชาวิศวกรรมการทาง และสาขาวิชาวิศวกรรมการสำรวจ โดยเริ่มแรกมีอาจารย์เพียง 3 ท่าน
ประมาณปี พ.ศ. 2511 กรมอาชีวศึกษามีนโยบายให้ย้ายสถานศึกษามาอยู่ที่ลาดกระบัง เพราะสถานที่เดิมคับแคบ ก่อสร้างแล้วเสร็จและย้ายมาอยู่ที่ลาดกระบังเมื่อ ตุลาคม พ.ศ. 2514 ในปีเดียวกันนี้สถาบันเทคโนโลยีพระจอมเกล้าเจ้าคุณทหารลาดกระบังอาศัยอำนาจตามความในมาตรา 9 และมาตรา 14 (7) แห่งพระราชบัญญัติ สถาบันเทคโนโลยีพระจอมเกล้า พ.ศ. 2514 ได้พิจารณามาตรฐานการศึกษาและหลักสูตรการสอนแล้วเห็นว่าสามารถจัดการศึกษาถึงระดับปริญญาได้ จึงมีมติเมื่อวันที่ 5 พฤศจิกายน พ.ศ. 2514 ให้รับวิทยาลัยวิชาการก่อสร้างเข้าสมทบในสถาบันเทคโนโลยีพระจอมเกล้า จัดตั้งเป็นคณะสถาปัตยกรรมศาสตร์ของสถาบันเทคโนโลยีพระจอมเกล้า ตั้งแต่ปีงบประมาณ พ.ศ. 2516 เป็นต้นไป
หน่วยงานและหลักสูตร

| หน่วยงาน | ระดับปริญญาตรี | ระดับปริญญาโท | ระดับปริญญาเอก |
| --- | --- | --- | --- |
| กลุ่มวิชาสถาปัตยกรรมและการวางแผน |  หลักสูตรสถาปัตยกรรมศาสตรบัณฑิต สาขาวิชาสถาปัตยกรรม  สาขาวิชาสถาปัตยกรรมภายใน  สาขาวิชาภูมิสถาปัตยกรรม |  หลักสูตรการวางแผนภาคและเมืองมหาบัณฑิต  สาขาวิชาการวางแผนชุมชนเมืองและสภาพแวดล้อม หลักสูตรสถาปัตยกรรมศาสตรมหาบัณฑิต  สาขาวิชาศิลปอุตสาหกรรม  สาขาวิชาสถาปัตยกรรมเขตร้อน  สาขาวิชาสถาปัตยกรรมภายใน |  หลักสูตรการวางแผนภาคและเมืองดุษฎีบัณฑิต  สาขาวิชาการวางแผนชุมชนเมืองและสภาพแวดล้อม (หลักสูตรนานาชาติ) หลักสูตรสถาปัตยกรรมศาสตรดุษฎีบัณฑิต  สาขาวิชาสหวิทยาการการวิจัยเพื่อการออกแบบ (หลักสูตรนานาชาติ) |
| กลุ่มวิชาศิลปกรรม |  หลักสูตรศิลปกรรมศาสตรบัณฑิต สาขาวิชาภาพยนตร์และดิจิทัล มีเดีย  สาขาวิชาการถ่ายภาพ  สาขาวิชาประติมากรรม  สาขาวิชาภาพพิมพ์  สาขาวิชาจิตรกรรม |  หลักสูตรศิลปกรรมศาสตรมหาบัณฑิต  สาขาทัศนศิลป์ |  - |
| กลุ่มวิชาการออกแบบ |  หลักสูตรสถาปัตยกรรมศาสตร์บัณฑิต สาขาวิชาศิลปอุตสาหกรรม หลักสูตรศิลปกรรมศาสตรบัณฑิต สาขาวิชานิเทศศิลป์  สาขาวิชาการออกแบบสนเทศสามมิติ |  - |  - |
สัญลักษณ์ประจำคณะ

สัญลักษณ์คณะ คือ รวงผึ้ง
ดอกไม้ประจำคณะ  คือ ดอกพิกุล
สีประจำคณะ คือ สีซีเปีย
ดูเพิ่ม

สถาบันเทคโนโลยีพระจอมเกล้าเจ้าคุณทหารลาดกระบัง
ดอกพิกุลเป็นหนึ่งในสัญลักษณ์ของคณะสถาปัตยกรรมศาสตร์ สจล.
สิทธิมนุษยชนในประเทศไทย

สิทธิมนุษยชนในประเทศไทยเป็นปัญหาที่ถกเถียงกันมาอย่างยาวนาน โดยเป็นหนึ่งในกลุ่มประเทศแรกที่ลงนามปฏิญญาสากลว่าด้วยสิทธิมนุษยชนของสหประชาชาติใน ค.ศ. 1948 และดูเหมือนมีความมุ่งมั่นที่จะรักษาข้อกำหนด อย่างไรก็ตาม ในทางปฏิบัติ ผู้มีอำนาจมักละเมิดสิทธิมนุษยชนของชาติไทยด้วยการลอยนวลพ้นผิด ตั้งแต่ ค.ศ. 1977 ถึง 1988 แอมเนสตี้ อินเตอร์เนชั่นแนล (AI) รายงานว่ามีการกลบเกลื่อนคดีฉาวโฉ่เกี่ยวกับการกักขังตามอำเภอใจมากกว่าหนึ่งพันราย การบังคับบุคคลให้สูญหาย 50 ครั้ง และการทรมานและการวิสามัญฆาตกรรมอย่างน้อย 100 ครั้ง นับตั้งแต่ปีนั้น ทาง AI แสดงให้เห็นว่าแทบไม่มีการเปลี่ยนแปลงเลย และสถิติสิทธิมนุษยชนของไทยโดยรวมยังคงเป็นปัญหา รายงานฮิวแมนไรท์วอทช์ใน ค.ศ. 2019 ขยายภาพรวมของ AI ที่เน้นเฉพาะกรณีของประเทศไทย เนื่องจากรัฐบาลของนายกรัฐมนตรี ประยุทธ์ จันทร์โอชา ดำรงตำแหน่งช่วงกลาง ค.ศ. 2019 สถิติสิทธิมนุษยชนของไทยยังคงไม่มีสัญญาณการเปลี่ยนแปลง
การรับรองในกฎหมาย > สนธิสัญญานานาชาติ

ใน ค.ศ. 1948 ประเทศไทยเป็นหนึ่งในกลุ่มชาติแรกที่ลงนามปฏิญญาสากลว่าด้วยสิทธิมนุษยชนของสหประชาชาติ โดยทำตามกติการะหว่างประเทศว่าด้วยสิทธิพลเมืองและสิทธิทางการเมืองในเรื่องเสรีภาพ สิทธิทางการเมือง และเสรีภาพพลเมืองตั้งแต่ ค.ศ. 1997
การรับรองในกฎหมาย > โครงสร้างการคุ้มครองทางกฎหมายในประเทศ

มีการริเริ่มสิทธิใหม่ ๆ ในรัฐธรรมนูญฉบับปี 2540 ซึ่งรวมถึงสิทธิในการเข้าถึงการศึกษาแบบให้เปล่า สิทธิในชุมชนท้องถิ่น และสิทธิในการต่อต้านโดยสันติซึ่งการกระทำใด ๆ ที่เป็นไปเพื่อให้ได้มาซึ่งอำนาจในการปกครองประเทศโดยวิธีการซึ่งมิได้เป็นไปตามวิถีทางที่บัญญัติไว้ในรัฐธรรมนูญ สิทธิเด็ก คนชรา ผู้พิการ และความเสมอภาคทางเพศ เสรีภาพของสารสนเทศ สิทธิในสาธารณสุข การศึกษาและสิทธิผู้บริโภคก็ได้รับการรับรองเช่นกัน รวมแล้ว มีสิทธิที่รัฐธรรมนูญแห่งราชอาณาจักรไทย พุทธศักราช 2540 รับรอง 40 สิทธิ เปรียบเทียบกับรัฐธรรมนูญแห่งราชอาณาจักรสยาม พุทธศักราช 2475 ที่รับรองเพียง 9 สิทธิ
รัฐธรรมนูญแห่งราชอาณาจักรไทยฉบับปัจจุบัน (พ.ศ. 2560) ซึ่งร่างขึ้นโดย องค์กรซึ่งได้รับแต่งตั้งจากคณะผู้ยึดอำนาจการปกครองขณะนั้น ระบุไว้ในมาตรา 4 ว่า "ศักดิ์ศรีความเป็นมนุษย์ สิทธิ เสรีภาพ และความเสมอภาคของบุคคลย่อมได้รับความคุ้มครอง" มาตรา 25 ถึง 49 ได้บรรยายขอบเขตของสิทธิเฉพาะในบางด้าน เช่น ความยุติธรรมทางอาญา การศึกษา การไม่เลือกปฏิบัติ ศาสนา และเสรีภาพในการแสดงออก  การก้าวก่ายชีวิตส่วนตัว ข้าวของเครื่องใช้ส่วนตัว โดยจำนวนมาตรา ในเรื่องสิทธิลดลง 14 มาตรา เมื่อเทียบกับรัฐธรรมนูญแห่งราชอาณาจักรไทย พุทธศักราช 2550
รัฐธรรมนูญฉบับปัจจุบันกำหนดสิทธิต่าง ๆ โดยให้อยู่ในหมวด 3 และไม่มีส่วนของสิทธิ ซึ่งแตกต่างกับรัฐธรรมนูญแห่งราชอาณาจักรไทย พุทธศักราช 2550 ที่กำหนดให้มีส่วนของสิทธิแบ่งเป็น 9 ส่วน บททั่วไป ความเสมอภาค สิทธิและเสรีภาพส่วนบุคคล สิทธิในกระบวนการยุติธรรม สิทธิในทรัพย์สิน สิทธิและเสรีภาพในการประกอบอาชีพ เสรีภาพในการแสดงความคิดเห็นของบุคคลและสื่อมวลชน สิทธิเสรีภาพในการศึกษา สิทธิในการได้รับบริการสาธารณสุขและสวัสดิการจากรัฐ
การจัดอันดับสิทธิและเสรีภาพขององค์การนอกภาครัฐ

ใน ค.ศ. 2020 รายงานสำรวจรายปีของฟรีดอมอินเดอะเวิลด์และรายงานฟรีดอมเฮาส์ของสหรัฐ ซึ่งมีหน้าที่พยายามวัดระดับประชาธิปไตยและเสรีภาพทางการเมืองในทุกประเทศ ปรับปรุงอันดับประเทศไทยจากไม่เสรีเป็นเสรีบางส่วน เนื่องจากข้อจำกัดในการชุมนุมลดลงเล็กน้อยและควบคุมการเลือกตั้งอย่างเข้มงวดได้ยุติช่วงเวลาคณะผู้ยึดอำนาจการปกครองโดยตรง แม้จะพบข้อบกพร่องที่สำคัญก็ตาม อย่างไรก็ตาม มีการปรับจากเสรีบางส่วนเป็นไม่เสรีอีกครั้งจากการยุบพรรคอนาคตใหม่ พรรคฝ่ายค้านที่เป็นที่นิยมในการเลือกตั้งทั่วไป ค.ศ. 2019 และรัฐบาลที่ปกครองโดยทหาร นำโดยนายกรัฐมนตรี ประยุทธ์ จันทร์โอชา การปราบปรามผู้เรียกร้องการปฏิรูปประชาธิปไตยในการประท้วงในประเทศไทย ค.ศ. 2020–2021 ใน ค.ศ. 2021 พระมหากษัตริย์และรัฐบาลเผด็จการทำให้เสรีภาพพลเมืองแย่ลงด้วยการใช้กฎหมายความผิดต่อองค์พระมหากษัตริย์อย่างรุนแรงต่อผู้ประท้วง ระบบความยุติธรรมที่ไม่น่าไว้วางใจ จำกัดเสรีภาพในการพูด และไม่มีเสรีภาพในการสมาคม ดัชนีภาพลักษณ์คอร์รัปชันก็แย่ลงจากอันดับ 36 ไปเป็น 35 ซึ่งอยู่ในประเทศที่ 110 จาก 180 ประเทศ
| ปี> อันดับในรายงาน. | ฟรีดอมเฮาส์> ฟรีดอมอินเดอะเวิลด์.อันดับเสรีภาพ เสรี, เสรีบางส่วน, ไม่เสรี | ฟรีดอมเฮาส์> ฟรีดอมอินเดอะเวิลด์.สิทธิพลเมืองและสิทธิทางการเมือง  | ฟรีดอมเฮาส์> ฟรีดอมอินเดอะเวิลด์.เสรีภาพของพลเมือง  | หน่วยข่าวกรองเศรษฐศาสตร์> ดัชนีประชาธิปไตย.ดัชนีประชาธิปไตย ประชาธิปไตยสมบูรณ์, ประชาธิปไตยบกพร่อง, กึ่งอำนาจนิยม, อำนาจนิยม | หน่วยข่าวกรองเศรษฐศาสตร์> ดัชนีประชาธิปไตย.คะแนนโดยรวม | องค์กรเพื่อความโปร่งใสนานาชาติ> ดัชนีภาพลักษณ์คอร์รัปชัน.การรับรู้ความทุจริต ทางการเมือง |
| --- | --- | --- | --- | --- | --- | --- |
| 2019 | เสรีบางส่วน | 6 / 40 | 26 / 60 | ประชาธิปไตยบกพร่อง | 6.32 | 36 |
| 2020 | ไม่เสรี | 5 / 40 | 25 / 60 | ประชาธิปไตยบกพร่อง | 6.04 | 36 |
| 2021 | ไม่เสรี | 5 / 40 | 24 / 60 | ประชาธิปไตยบกพร่อง | 6.04 | 35 |
การละเมิดสิทธิมนุษยชน

ในรายงานของกระทรวงการต่างประเทศสหรัฐ เจ้าหน้าที่ของรัฐบาลไทยเป็นต้นเหตุของการละเมิดสิทธิมนุษยชนในหลายกรณี โดยเฉพาะในจังหวัดชายแดนใต้ ในสงครามปราบปรามยาเสพติด ในการจับและจองจำผู้ต้องหา ในการปฏิบัติต่อผู้ต้องขังในเรือนจำ และในการจำกัดเสรีภาพการแสดงออก ในบางครั้งเจ้าหน้าที่ที่กระทำผิดอาจถูกจับและลงโทษหรือปลดออก แต่สิทธิการได้รับยกเว้นโทษตามกฎอัยการศึก พระราชกำหนดการบริหารราชการในสถานการณ์ฉุกเฉิน พ.ศ. 2548 และพระราชบัญญัติการรักษาความมั่นคงภายในราชอาณาจักร พ.ศ. 2551 เป็นอุปสรรคสำคัญที่ทำให้เจ้าหน้าที่ไม่ถูกลงโทษตามสมควร ส่วนการละเมิดสิทธิมนุษยชนโดยคนทั่วไปและอาชญากร ได้แก่ การค้ามนุษย์ การบังคับค้าบริการทางเพศ การเลือกปฏิบัติ โดยผู้ถูกละเมิด ได้แก่ ผู้ลี้ภัย แรงงานต่างชาติ แรงงานเด็ก สตรี กลุ่มชาติพันธุ์ ชนกลุ่มน้อย ผู้พิการ
การละเมิดสิทธิมนุษยชน > การค้ามนุษย์

การค้ามนุษย์เป็นปัญหาสำคัญในประเทศไทย ซึ่งมีทั้งการล่อลวงและการลักพาชายจากกัมพูชาโดยนักค้ามนุษย์และขายให้แก่เรือประมงผิดกฎหมายซึ่งจับปลาในอ่าวไทยและทะเลจีนใต้ ชายเหล่านี้ได้รับสัญญาว่าจะได้ทำงานที่มีรายได้ดีกว่า แต่กลับถูกบังคับให้ทำงานเป็นทาสบนเรือนานถึง 3 ปี การค้าเด็กก็เป็นอีกปัญหาหนึ่งที่สำคัญในประเทศไทยเช่นกัน โดยการบังคับให้เด็กที่ถูกลักพาซึ่งมีอาจมีอายุน้อยเพียง 4 ปีเป็นทาสเพื่อบริการทางเพศในนครใหญ่อย่างกรุงเทพมหานครและภูเก็ต กิจกรรมดังกล่าวแพร่กระจายมากโดยเฉพาะอย่างยิ่งในพื้นที่ชนบทของประเทศ อย่างไรก็ตามในวันที่ 8 มกราคม พ.ศ. 2562 รัฐบาลประสบความสำเร็จในการพัฒนาสิทธิมนุษยชนด้านการประมง โดยคณะกรรมาธิการยุโรปได้ให้ใบเขียวแก่ประเทศไทย เพื่อยืนยันว่าประเทศไทยเป็นประเทศที่ให้ความร่วมมือในการต่อต้านการทำประมงที่ผิดกฎหมาย ขาดการรายงาน และไร้การควบคุม
การละเมิดสิทธิมนุษยชน > สิทธิทางการเมือง

หลังการรัฐประหารในประเทศไทย พ.ศ. 2557 ประชาชนถูกลิดรอนเสรีภาพในการแสดงออกและเดินทางอย่างรุนแรง มีบุคคลหนีคำสั่งเรียกให้มารายงานตัวและหมายจับของศาลทหารไปต่างประเทศหลายคน กองทัพสั่งห้ามการชุมนุมทางการเมืองและกิจกรรมของพรรคการเมือง พระราชบัญญัติการชุมนุมสาธารณะ พ.ศ. 2558 เป็นกฎหมายการชุมนุมฉบับใหม่ที่ออกมาหลังรัฐประหาร และมีเนื้อหาละเมิดสิทธิในการชุมนุมอย่างชัดเจน
ในการประท้วงในประเทศไทย พ.ศ. 2563–2564 มีการใช้พระราชกำหนดการบริหารราชการในสถานการณ์ฉุกเฉิน พ.ศ. 2548 เพื่อจำกัดการชุมนุม ทั้งที่ก่อนหน้านี้อ้างว่าใช้เพื่อควบคุมการระบาดทั่วของโควิด-19 ในประเทศเท่านั้น
การละเมิดสิทธิมนุษยชน > เสรีภาพสื่อ

ดูเพิ่ม: การตรวจพิจารณาในประเทศไทย
พันธมิตรสื่อเอเชียตะวันออกเฉียงใต้ (SEAPA) หมายเหตุว่า สภาพแวดล้อมด้านสื่อของประเทศไทยก่อนเกิดรัฐประหารถือว่าเป็นสื่อที่เสรีและมีชีวิตชีวาที่สุดประเทศหนึ่งในเอเชีย แต่เสื่อมลงอย่างรวดเร็วหลังการยึดอำนาจของฝ่ายทหาร พันธมิตรสื่อเอเชียตะวันออกเฉียงใต้ชี้ว่า มีการปิดสถานีวิทยุชุมชนราว 300 แห่งทั่วประเทศ การสกัดกั้นช่องข่าวเคเบิลเป็นระยะ (โดยเฉพาะอย่างยิ่งเมื่อปรากฏข่าวเกี่ยวกับทักษิณ ชินวัตร หรือวิพากษ์วิจารณ์สถาบันกษัตริย์) และการระงับเว็บไซต์ไทยบางเว็บที่อภิปรายถึงการเข้าแทรกแซงประชาธิปไตยไทยของกองทัพ SEAPA ยังชี้ว่า ขณะที่ดูเหมือนจะไม่มีการปราบปรามนักหนังสือพิมพ์ และผู้สื่อข่าวทั้งต่างชาติและชาวไทยเหมือนจะมีอิสระที่จะสัญจร สัมภาษณ์ และรายงานรัฐประหารตามที่เห็นสมควร แต่การเซ็นเซอร์ตัวเองยังเป็นปัญหาอยู่ในห้องข่าวของไทย สภานิติบัญญัติแห่งชาติ ยังได้ออกกฎหมาย พระราชบัญญัติ การชุมนุมสาธารณะ พ.ศ. 2558 เพื่อควบคุมการชุมนุม ในปี พ.ศ. 2560 เอกชัย หงส์กังวาน ได้แสดงความจำนงผ่านเว็บไซด์เฟซบุ๊คว่าเขาจะใส่เสื้อสีแดง ในวันที่ 26 ตุลาคม พ.ศ. 2560 ซึ่งตรงกับพระราชพิธีถวายพระเพลิงพระบรมศพ ถูกควบคุมตัว ในปี พ.ศ. 2561 รัฐบาลประสบความสำเร็จในการห้ามการวิพากษ์วิจารณ์สถาบันกษัตริย์ประชาชนชาวไทยส่วนหนึ่งแม้ไม่เห็นด้วยต่อสถาบันกษัตริย์แต่สื่อมวลชนในประเทศไทยเลือกที่จะไม่รายงานข่าวมากกว่ารายงานข่าวที่เป็น ข้อเท็จจริงที่เกี่ยวกับพระมหากษัตริย์อาทิทรงประทับอยู่ที่ต่างประเทศมากกว่าอยู่ภายในประเทศ นับตั้งแต่ทรงขึ้นครองราชย์[ต้องการอ้างอิง]
การละเมิดสิทธิมนุษยชน > การใช้กำลังเกินกว่าเหตุของกำลังความมั่นคง

สงครามยาเสพติดของรัฐบาลเมื่อ พ.ศ. 2546 เป็นเหตุให้มีวิสามัญฆาตกรรมกว่า 2,500 คน ที่ต้องสงสัยว่าเป็นผู้ค้ายาเสพติด สภาพเรือนจำและศูนย์กักกันผู้อพยพประจำจังหวัดบางแห่งมีคุณภาพไม่ดี ใน พ.ศ. 2547 กว่า 1,600 คนเสียชีวิตในเรือนจำหรือในการควบคุมตัวของตำรวจ ในจำนวนนี้ 131 คน เสียชีวิตเพราะการกระทำของตำรวจ เจ้าหน้าที่ตำรวจทหารในภาคเหนืออาทิที่จังหวัดเชียงใหม่ จังหวัดเชียงราย ยังทำการวิสามัญฆาตกรรม คนร้ายที่ทำการขนส่งยาเสพติดมากกว่า 30 คน[ต้องการอ้างอิง]
มีการรายงานปัญหาต่าง ๆ ในจังหวัดภาคใต้ เกี่ยวกับความไม่สงบในภาคใต้ของประเทศไทย โดยเฉพาะอย่างยิ่งในกรณีที่ได้รับความสนใจมาก ทนายความสิทธิมนุษยชนมุสลิม สมชาย นีละไพจิตร มีรายงานว่าถูกก่อกวน ขู่ จนหายสาบสูญโดยถูกบังคับไปในท้ายที่สุด เมื่อเดือนมีนาคม พ.ศ. 2547 หลังเขากล่าวหาว่าถูกทรมานโดยกำลังความมั่นคงของรัฐ ในวันที่ 28 เมษายน พ.ศ. 2547 ได้เกิดเหตุการณ์ทั่ว 4 จังหวัดชายแดนภาคใต้ มีผู้เสียชีวิตรวม 113 ศพ แบ่งเป็นประชาชนในพื้นที่หรือผู้ก่อความไม่สงบ 108 ศพ ทหารตำรวจ 5 ศพ ท่ามกลางการประกาศกฎอัยการศึกของกองทัพ แม้ว่าผู้เสียชีวิตทั้ง 108 รายเป็นผู้ก่อการไม่สงบแต่เจ้าหน้าที่ตำรวจและทหารได้สังหารพวกเขาในวันดังกล่าว[ต้องการอ้างอิง]
ใน พ.ศ. 2549 นายกรัฐมนตรี ทักษิณ ชินวัตร กล่าวว่า เขาเชื่อว่า สมชาย นีละไพจิตร เสียชีวิต และกำลังความมั่นคงของรัฐดูเหมือนจะมีส่วนรับผิดชอบ จนสุดท้ายมีตำรวจถูกกล่าวหาว่ามีส่วนในการเสียชีวิตของสมชาย นีละไพจิตร 5 นาย แม้ว่าการไต่สวนจะจบด้วยการพิพากษาลงโทษ 1 คน ซึ่งมีการกลับคำพิพากษาในชั้นอุทธรณ์ ในเดือนมีนาคม พ.ศ. 2554 คำตัดสินดังกล่าวถูกคณะกรรมาธิการสิทธิมนุษยชนเอเชียประณาม และอังคณา นีละไพจิตร ภรรยาของสมชาย ประกาศเจตนาของเธอว่าจะอุทธรณ์คดีต่อไปถึงชั้นฎีกา ต่อมาในวันที่ 29 ธันวาคม พ.ศ. 2558 ศาลฎีกาได้พิพากษา ยกฟ้อง
การละเมิดสิทธิมนุษยชน > สิทธิของผู้ต้องหา

ผู้ต้องหาคดีความผิดต่อองค์พระมหากษัตริย์ไทยเผชิญกับอุปสรรคในการขอประกันตัวก่อนการพิจารณาคดี ทำให้หลายคนถูกคุมขังเป็นเวลาหลายเดือนก่อนมีการพิจารณาคดี มีผู้ต้องขังเสียชีวิตในการคุมขัง ทั้งแขวนคอตัวเอง และอีกคนผลชันสูตรพลิกศพแจ้งว่าติดเชื้อในกระแสเลือด เช่น สุริยัน สุจริตพลวงศ์ (หมอหยอง) ผู้ต้องขังในคดีนี้มักพบเห็นว่าเดินเท้าเปล่าและมีโซ่ล่ามข้อเท้าเมื่อนำตัวมาศาล
การละเมิดสิทธิมนุษยชน > สิทธิของบุคคลที่มีความหลากหลายทางเพศ

บทความหลัก: สิทธิของกลุ่มบุคคลที่มีความหลากหลายทางเพศในประเทศไทย
ประเทศไทยขึ้นชื่อว่าเป็นประเทศที่อดกลั้นและเป็นมิตรต่อกลุ่มบุคคลที่มีความหลากหลายทางเพศมากที่สุดประเทศหนึ่งในทวีปเอเชีย โดยที่กิจกรรมทางเพศของเพศเดียวกันนั้นชอบด้วยกฎหมายมาตั้งแต่ พ.ศ. 2500 รัฐบาลไทยยังส่งเสริมให้นักท่องเที่ยวชาวต่างชาติท่องเที่ยวในประเทศไทยเพราะเป็นประเทศที่ต้อนรับกลุ่มบุคคลที่มีความหลากหลายทางเพศอย่างดี ทว่า การเลือกปฏิบัติและการดูถูกเหยียดหยามกลุ่มบุคคลที่มีความหลากหลายทางเพศก็ยังปรากฏอยู่กว้างขวางในสังคมไทย
การละเมิดสิทธิมนุษยชน > การปฏิบัติต่อทหารเกณฑ์

ดูเพิ่ม: การเกณฑ์ทหารในประเทศไทย
องค์การนิรโทษกรรมสากลออกรายงานในปี 2562 อ้างอดีตทหารเกณฑ์ชาวไทย ระบุว่า ในกองทัพไทยมีการละเมิดสิทธิมนุษยชนทหารเกณฑ์หลายกรณีเป็นเรื่องปกติ เช่น การธำรงวินัยด้วยการทำร้ายร่างกายด้วยอาวุธ การล่วงละเมิดทางเพศ การลงโทษที่ดูหมิ่นศักดิ์ศรี รวมทั้งการข่มขืนกระทำชำเราทหารที่เป็นเกย์ และในเดือนมีนาคม 2563 กล่าวหาว่าทหารเกณฑ์ของไทยเผชิญกับการละเมิดอย่างเป็นสถาบันแต่ถูกทางการทหารปิดปากอย่างเป็นระบบ
การละเมิดสิทธิมนุษยชน > การปฏิบัติต่อผู้ป่วยฉุกเฉิน

ในเดือนธันวาคม 2566 ประเทศไทยได้ถูกประณาม​จากเหตุการณ์ผู้ป่วยชาวต่างชาติ (ไต้หวัน)​ ประสบอุบัติเหตุ หน่วยกู้ภัยได้นำส่งโรงพยาบาลแต่เนื่องจากเจ้าหน้าที่โรงพยาบาลพูดว่าเบิกไม่ได้ จึงไม่ให้การรักษาพยาบาลแต่อย่างใด (ตาย)​ กรณีจึงชัดแจ้งว่าความเป็นมนุษย์ถูกละเมิดร้ายแรง นานาชาติกล่าวขานถึงเหตุการณ์สะเทือนขวัญนี้อย่างกว้างขวาง
แหล่งข้อมูลอื่น

Freedom of expression in Thailand - IFEX
Asian Human Rights Commission - Thailand homepage
Rule of Lords Weekly column on human rights & the rule of law in Thailand and Burma
Royal Thai Police catalogue or torture and murder
Thailand 2003. Extrajudicial drug-war killings of innocent people. December 6, 2009. Photo gallery. Press/media links, and human rights reports.